**Tisztelt Szülők! Kedves Diákok!**

A héten minden jelentkezőnek elektronikus úton elküldjük a központi felvételi írásbeli vizsgára történő behívólapot.

**A központi felvételei írásbeli vizsga időpontja: 2022. január 22. szombat 10 óra.**

Helyszíne (a nálunk jelentkezőknek): Semmelweis Egyetem Bókay János Többcélú Szakképző Intézménye ( 1086 Budapest, Csobánc u. 1. )

**Megjelenés** 9.30-kor, az iskola épületébe 9.00-9.15 óráig lehet belépni.

**A járványügyi helyzet miatt** az épületbe a belépés általános szabályai érvényesek (testhőmérés, kézfertőtlenítés, a közösségi terekben a diákok számára is kötelező maszkviselet stb.). A szülők gyermeküket csak a földszinti bejáratig kísérhetik, az iskola épületébe nem léphetnek be. **A szülőket kérjük, hogy az épület előtti csoportosulást kerüljék.**

A vizsgák megkezdése előtt **a vizsgázóknak szigorúan tilos a csoportosulás**, ezért kérünk minden vizsgázó tanulót, hogy a **lehető legrövidebb idő alatt foglalják el kijelölt helyüket** a vizsgateremben.

A szájat és az orrot eltakaró **védőmaszk viselése** az írásbeli vizsgán a vizsgázók számára **ajánlott**.

A **terembeosztást** a mellékelt vizsgabehívón találják a diákok, de ezt a portánál is láthatják majd.

A vizsgázóknak személyazonosságuk igazolására fényképpel ellátott **diákigazolványt** vagy **személyi igazolványt** kell magukkal hozni. A felvételi során –körzőn, vonalzón és szögmérőn kívül –semmiféle segédeszköz (pl. számológép) nem használható. A dolgozat megírásakor a rajzokat ceruzával, minden egyéb írásbeli munkát kék vagy fekete színű tintával kell elkészíteni. A vizsga 2x45 percet vesz igénybe, közben 15 perc szünettel. **10 órakor kezdődik a magyar nyelv írásbeli vizsga, 11 órakor a matematika vizsga.**

**Azok a tanulók, akik többletidőre jogosultak, 15 perccel tovább írhatják a vizsga feladatlapokat, akik segédeszköz használatára jogosultak, természetesen élhetnek a lehetőséggel pl.: számológép használatával, amennyiben az erre vonatkozó szakértői véleményt a felvételire jelentkezéskor mellékelték.**

**2022. 01. 27-én 14 órától** azok a tanulók írhatnak **pótló írásbeli vizsgát**, akik az előző alkalommal nekik fel nem róható, alapos ok (betegség, váratlan közlekedési nehézség) miatt nem tudtak részt venni az előző írásbelin és erről értesítették az iskolát. Esetükben **írásbeli (orvosi) igazolást** kérünk és azt, hogy haladéktalanul **jelezzék a távolmaradást** az iskola titkárságán telefonon vagy e-mailben.

**A feladatlapok értékelése**

A dolgozatok javítása központi javítási és pontozási útmutató alapján országosan egységesen történik, tehát a tanuló teljesítményének megítélését a vizsga választott helyszíne nem befolyásolhatja.

**A kiértékelt feladatlapok megtekintése, az eredmények közzététele**

A Semmelweis Egyetem Bókay János Többcélú Szakképző Intézményében írt, kijavított írásbeli dolgozatokat kizárólag **2022. január 27-én (csütörtök) 8.00-15.00 óráig** lehet megtekinteni. Megtekintéskor a vizsgázó a feladatlapokról kézzel vagy elektronikus módon másolatot készíthet. A megtekintés történhet úgy, hogy a vizsgázó a vizsgadolgozatokat laponként lefényképezi, majd ezt követően elhagyja a megtekintés helyszínét. A járványügyi veszélyhelyzet miatt a teremben tartózkodók száma nem haladhatja meg a 10 főt, így az épületbe történő belépésnél előfordulhat a várakozás. Kérjük ebben az esetben Önök is tartsák be a minimum másfél méteres távolságot.

A vizsgázó és szülője kizárólag a hivatalos javítási-értékelési útmutatótól eltérő értékelés esetén **2022. január 28-án (péntek) 16 óráig írásban észrevételt** tehet az iskolában. A határidő elmulasztása esetén egy napon belül lehet igazolási kérelmet benyújtani. Ez utóbbi benyújtási határideje jogvesztő.

Az írásbeli vizsga részletes eredményeit tartalmazó **értékelő lapot 2022. február 01- én 08 órától** adjuk át a tanulóknak vagy szüleiknek. Azoknak, akik nem vették át az értékelőlapot, az iskola a jogszabály szerint hitelesített példányt szkennelt formában, elektronikus úton megküldi a vizsgázónak.

Budapest, 2022. január 03.

Wéberné Rácz Erika Szabó Beáta

igazgatóhelyettes igazgató